|  |
| --- |
|  |
|  |
|  |

Na temelju članka 40. i 41. Zakona o ustanovama (Narodne novine broj76/93, 29/97, 47/99, 35/08, 127/19), članka 85. stavka 4. i 5. Zakona o zdravstvenoj zaštiti (Narodne novine broj100/18, 125/19 i 147/20)i članka16. Statuta Zavoda za hitnu medicinu Zadarske županije (Službeni glasnik Zadarske županije 5/21), Upravno vijeće Zavoda za hitnu medicinu Zadarske županije na 42. sjednici održanoj 15. veljače 2022. godine raspisuje

**JAVNI NATJEČAJ**

**za izbor i imenovanje ravnatelja/ice Zavoda za hitnu medicinu Zadarske županije**

Za ravnatelja/icu Zavoda za hitnu medicinu Zadarske županije može biti imenovana osoba koja ispunjava slijedeće uvjete:

* završen preddiplomski i diplomski sveučilišni studij ili integrirani preddiplomski i diplomski sveučilišni studij (VSS)
* najmanje 5 godina radnog iskustva u struci.

Ravnatelj se imenuje na temelju javnog natječaja na mandatno razdoblje od četiri godine.

Rok za podnošenje prijave na natječaj je 15 dana od objave natječaja u Narodnim novinama.

Sukladno članku 13. Zakona o ravnopravnosti spolova („Narodne novine“ br. 82/08 i 69/17) na natječaj se mogu javiti osobe oba spola. Riječi i pojmovni skupovi u ovom dokumentu koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod.

Uz prijavu na natječaj, koja mora biti vlastoručno potpisana, kandidati su obvezni priložiti:

1. životopis,
2. dokaz o državljanstvu Republike Hrvatske,
3. potvrda Hrvatskog zavoda za mirovinsko osiguranje o podacima evidentiranim u matičnoj evidenciji ili elektronički zapis (dokaz o radnom iskustvu, e-radna knjižica), ne starije od objave ovog natječaja,
4. dokaz o stečenoj stručnoj spremi,
5. preslik ugovora o radu ili potvrdu poslodavca koja mora sadržavati vrstu poslova i vremensko razdoblje obavljanja poslova (dokaz radnog iskustva u struci),
6. uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci),
7. Plan i program rada Zavoda za hitnu medicinu Zadarske županije za mandatno razdoblje.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, te priložiti sve dokaze o ispunjavanju traženih uvjeta iz natječaja kao i sve dokaze kojima ostvaruju pravo prednosti pri zapošljavanju, u kojem slučaju imaju prednost u odnosu na ostale kandidate samo pod jednakim uvjetima.

Kandidati koji mogu ostvariti pravo prednosti kod zapošljavanja temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/2017, 98/2019, 84/2021), Zakona o civilnim stradalnicima iz Domovinskog rata (Narodne novine 84/2021) i Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) dužni su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19 i 84/21), dužan je, pored dokaza o ispunjavanju traženih uvjeta iz natječaja, dostaviti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata (Narodne novine 84/21) dužan je u prijavi pozvati se na ovo pravo tako da uz prijavu priloži sve dokaze o ispunjavanju traženih uvjeta iz natječaja, oglasa ili u postupku zapošljavanja provedenom na drugi način te da priloži dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta, odnosno dužan je dostaviti sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osobni podaci kandidata obradit će se isključivo u svrhu provedbe javnog natječaja sukladno Zakonu o provedbi Opće uredbe o zaštiti podataka (Narodne novine broj 42/18) i Uredbe (EU) 2016/679.

Sve isprave prilažu se u neovjerenoj preslici, a prije sklapanja ugovora o radu izabrani kandidat predočit će izvornik.

Prijave na natječaj s potrebnom dokumentacijom dostavljaju se neposredno ili poštom na adresu: Zavod za hitnu medicinu Zadarske županije, I. Mažuranića 28, 23000 Zadar s naznakom: **„Za Upravno vijeće – javni natječaj za ravnatelja – ne otvarati“.** Prijava je podnesena u roku ako je prije isteka roka zaprimljena neposredno na adresi Zavoda za hitnu medicinu Zadarske županije, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

Kandidatom prijavljenim na javni natječaj smatrat će se samo osoba koja pravovremeno podnese prijavu i traženu dokumentaciju, te ispunjava formalne uvjete iz javnog natječaja.

Nepotpune i nepravovremene prijave neće se razmatrati.

Kandidatima koji su podnijeli uredne i pravovremene prijave te ispunjavaju formalne uvjete natječaja, Upravno vijeće ocijenit će Plan i program rada Zavoda za hitnu medicinu Zadarske županije temeljem čega će odabrati kandidata s najboljim Planom i programom rada za ravnatelja ustanove.

Kandidati će biti obaviješteni o izboru ravnatelja u roku od 45 dana od dana isteka roka za podnošenje prijava.

Broj: K.O.: 03-42/2022

 Predsjednik Upravnog vijeća:

 Šime Rušin, dipl.ing.